**22.Neziskové organizácie poskytujúce všeobecne prospešné služby**

Nezisková organizácia je právnická osoba založená podľa tohto zákona, ktorej predmetom činnosti je poskytovanie všeobecne prospešných služieb. Nezisková organizácia môže samostatne vo vlastnom mene a na vlastnú zodpovednosť vykonávať aj ďalšiu činnosť za účelom dosiahnutia zisku za predpokladu, že touto činnosťou dosiahne účelnejšie využitie svojho majetku a zisk z tejto činnosti v celom rozsahu použije na zabezpečenie všeobecne prospešných služieb(poskytovanie zdravotnej starostlivosti, humanitná starostlivosť, rozvoj a ochrana duchovných a kultúrnych hodnôt atd)

**Založenie:**Neziskovú organizáciu môže založiť fyzická osoba alebo právnická osoba (ďalej len "zakladateľ"), ak to nevylučuje osobitný zákon. ) Ak je zakladateľom jedna osoba, zakladá sa nezisková organizácia zakladateľskou listinou vo forme notárskej zápisnice. Ak je zakladateľov viac, zakladá sa nezisková organizácia zakladateľskou zmluvou; pravosť podpisov všetkých zakladateľov musí byť úradne overená. Zakladateľská listina musí mať rovnaké obsahové náležitosti ako zakladateľská zmluva. Zakladateľskú zmluvu môže uzavrieť aj splnomocnenec, ktorý má na to plnomocenstvo. Plnomocenstvo s úradne overeným podpisom splnomocniteľa sa pripojí k zakladateľskej Zakladateľská zmluva obsahuje
a) názov a sídlo neziskovej organizácie,
b) čas, na aký sa nezisková organizácia zakladá, ak nie je založená na neurčitý čas,
c) účel založenia a druh všeobecne prospešných služieb,
d) podmienky poskytovania všeobecne prospešných služieb,
e) meno a priezvisko (názov) a trvalý pobyt (sídlo) zakladateľov,
f) peňažné a nepeňažné vklady jednotlivých zakladateľov.
g)súčasťou zakladateľskej zmluvy je štatút neziskovej organizácie zmluve

**Vznik**:Nezisková organizácia vzniká dňom, keď rozhodnutie krajského úradu o registrácii nadobudlo právoplatnosť.(2) Register vedie registrový úrad príslušný podľa sídla neziskovej organizácie.

**Zrušenie:** Nezisková organizácia sa zrušuje
a) uplynutím času, na aký bola založená,
b) dosiahnutím účelu, na aký bola založená,
c) dňom uvedeným v rozhodnutí správnej rady o zrušení neziskovej organizácie, inak dňom, keď bolo toto rozhodnutie prijaté,
d) rozhodnutím správnej rady o zlúčení, splynutí alebo rozdelení neziskovej organizácie,
e) dňom uvedeným v rozhodnutí súdu o zrušení neziskovej organizácie, inak dňom, keď toto rozhodnutie nadobudlo právoplatnosť,
f) vyhlásením konkurzu alebo zamietnutím návrhu na vyhlásenie konkurzu pre nedostatok majetku

**Zánik:** Nezisková organizácia zaniká ku dňu výmazu z registra. Jej zániku predchádza zrušenie s likvidáciou alebo bez likvidácie. Likvidácia sa nevyžaduje, ak majetok neziskovej organizácie prechádza na inú neziskovú organizáciu alebo nadáciu po zlúčení alebo splynutí. V registri sa vykoná výmaz zaniknutej neziskovej organizácie a zápis neziskovej organizácie alebo nadácie vzniknutej splynutím k tomu istému dňu. Výmaz zlučovanej neziskovej organizácie a zápis zmeny pri neziskovej organizácii alebo nadácii, s ktorou sa zanikajúca nezisková organizácia zlúčila, sa takisto vykoná k tomu istému dňu. Likvidačný zostatok môže byť prevedený len na inú neziskovú organizáciu alebo nadáciu

**Orgány: správna rada**

a) schvaľuje rozpočet neziskovej organizácie,
b) schvaľuje ročnú účtovnú závierku a výročnú správu o činnosti a hospodárení
c) rozhoduje o zrušení, zlúčení, splynutí alebo rozdelení neziskovej organizácie
d) podáva návrhy na zmeny zapisovaných skutočností v registri,
e) volí a odvoláva riaditeľa a určuje jeho plat, f) volí a odvoláva členov správnej rady a dozornej rady (revízora),
g) schvaľuje právne úkony týkajúce sa nehnuteľného majetku,
h) rozhoduje o zmenách v štatúte s výnimkou ustanovení, ktoré si zakladateľ vyhradil v zakladateľskej zmluve,
i) rozhoduje o obmedzení práva riaditeľa konať v mene neziskovej organizácie.

**Riaditeľ** Riaditeľ je štatutárny orgán, ktorý riadi činnosť neziskovej organizácie a koná v jej mene. Rozhoduje o všetkých záležitostiach neziskovej organizácie, ak nie sú týmto zákonom, zakladateľskou zmluvou alebo štatútom vyhradené do pôsobnosti iných orgánov. Rozhodnutie správnej rady alebo štatút, alebo zakladateľská zmluva môže obmedziť právo riaditeľa konať v mene neziskovej organizácie; toto obmedzenie však nie je účinné voči tretím osobám, ak tieto osoby o tejto skutočnosti nevedeli, alebo nemohli vedieť. Riaditeľ je oprávnený zúčastňovať sa na rokovaniach správnej rady s hlasom poradným. Za riaditeľa môže byť zvolená fyzická osoba, ktorá je spôsobilá na právne úkony a je bezúhonná.

**dozorná rada (revízor)**

a) preskúmava ročnú účtovnú závierku a výročnú správu a predkladá svoje vyjadrenie správnej rade,
b) kontroluje vedenie účtovníctva a iných dokladov,
c) upozorňuje správnu radu na zistené nedostatky a podáva návrhy na ich odstránenie.
a) navrhnúť zvolanie mimoriadneho rokovania správnej rady, ak si to vyžaduje záujem neziskovej organizácie,
b) podávať správnej rade návrh na odvolanie riaditeľa,
c) navrhnúť obmedzenie práva riaditeľa konať v mene neziskovej organizácie,
d) zúčastniť sa prostredníctvom svojich členov na rokovaní správnej rady s hlasom poradným,
e) upozorniť správnu radu na zistené porušenie právnych predpisov, zakladateľskej zmluvy alebo štatútu.

**ďalšie orgány, ak to určí štatút.**

Majetok neziskovej organizácie tvoria a) vklady zakladateľov,
b) príjmy z vlastnej činnosti,
c) príjmy z podnikateľskej činnosti po zdanení,
d) pôžičky, úvery a úroky,
e) dary od fyzických osôb a právnických osôb.

Neziskovej organizácii možno poskytnúť aj dotácie zo štátneho rozpočtu, rozpočtu štátneho fondu a rozpočtu obce.